《登镇海楼得凭字》
明代·黎民表

历尽丹梯第几层，下临千仞若无凭。石间细路萦红叶，松顶寒无络紫藤。

远目只随芳草去，清歌长共碧云凝。三山波浪空愁思，谁蹑鸿鸾共上升。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。